Даўгайла

**Даўгайла** (*Даўгала*, *Дагала*, *Даўгела*) — мужчынскае імя і вытворнае ад яго прозьвішча.

## Паходжаньне

Дагала або Дэгел (Dagalo, Dæggel, Dægel) — імя германскага паходжаньня. Іменная аснова -даў(г)- (імёны ліцьвінаў Даўгерд, Даўгер, Даўят; германскія імёны Daugaard, Dauharjis, Dowyatt) паходзіць ад гоцкага daug 'годна', бургундзкага daugjis 'здольны, годны' або ад асновы -даг- (-дак-, -таг-), а аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) — ад гоцкага і бургундзкага gails 'жвавы, свавольны, ганарысты'. Такім парадкам, імя Даўгайла азначае «здольны да жвавасьці».

Адпаведнасьць імя Даўгайла (Даўгіла) германскаму імю Dagilo сьцьвердзіў францускі лінгвіст-германіст Раймонда Шмітляйна, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

У ваколіцах Русі (Прусія) адзначалася прозьвішча Daugel (Daugehl, Daugill).

У Польшчы адзначаюцца прозьвішчы Даўгайла (Dowgajło), Даўгала (Dowgało, Dowgała, Dowgałło), Даўгаль (Dowgal), Даўгела (Dawgieło, Dawgiełło), Даўгяловіч (Dawgiełowicz, Dowgiełowicz), Даўгялевіч (Dawgielewicz, Dowgielewicz).

Варыянты імя ў гістарычных крыніцах: *cum Dangel*, *Dawgen*, *Dangel* (*Daugel*; 2 кастрычніка 1413 году); *Dawgali vexilliferi Wyłnensis* (1 верасьня 1431 году); *Dewgel* (15 траўня 1432 году); *Dovgal* (15 кастрычніка 1432 году); *Dawgal vexilliseri Wylnensis [sigilla]* (20 студзеня 1433 году); *Stanislaus alias Dowgalo* (9 красавіка 1437 году); *Dowgal Gyrdowicz* (24 чэрвеня 1437 году); *Довкгаило* (1440—1492 гады); *Dowgone* (*Dowgon*; 16 красавіка 1444 году); *Andrus Nacz Dowgyalowycz* (2 лістапада 1449 году); *дворец Довкгаилов Воишвиловича*, *Довкгаило Воишвиловичъ*, *Докаилу Воишвиловичу Никелева земля пуста* (9 лістапада 1449 году); *пан Юшко Довгайлович* (9 ліпеня 1463 году); *Dawgenis* (6 лютага 1481 году); *Довъкгайло* (9 чэрвеня 1508 году); *у бояр Ковенского повета… в Римка Ловриновича Довкгоиловича* (14 чэрвеня 1514 году); *продалъ былъ Дакгалу Лавеиновичу… Довъкгаилу… Довъкгала… Довъкгале… Довъкгола… Давкгала* (28 лютага 1520 году); *Лютко Довкгаиловичъ*, *Мицъ Довкгаиловичъ* (1528 год); *земль пустовъских у повете Ковеньскомъ [[Румшышкі|Румъшыское]] волости… Довъкгаловъщину* (10 лістапада 1529 году); *люди его милости волости [[Мерач|Мерецъкое]]… Богдана Довъкгаловича* (3 верасьня 1537 году); *люди его милости волости Мерецъкое… Богдана Довкгяловича* (5 верасьня 1537 году); *Судко Довкгалович* (1538 год); *а Грыгор Давъкголовичъ* (8 верасьня 1539 году); *Dougieło* (1565 год); *Родъ Довкгойловъ*, *Станиславъ Довкголевичъ* (1567 год); *Jędrzey Dougielewicz* (23 кастрычніка 1655 году); *Paulus Daugiella* (сакавік — красавік 1656 году); *Dawgielowicz* (1666 год); *Dawgielewicz* (1726 год); *Daugiełło* (1754 год); *Dowgołowicz* (1755 год); *Dowgieliewicz* (1758 год); *Marcin Dowgieło* (1797 год); *Katarzyna Daugałło* (1804 год); *Franciszek Dałgiełło* (1808 год); *Maciej Dołgiełło* (1810 год); *Nastazja Dawgało* (1821 год); *Dowgiełłowicz Józef* (1834 год).

## Носьбіты
* Станіслаў Даўгайла ( па 1437) — харужы земскі літоўскі і віленскі, меў сына Юрыя (Юшку)
* Даўгайла Войшвілавіч — літоўскі баярын, які атрымаў наданьні ад вялікага князя Казімера
* Даўгайла — зямянін валынскі, які ўпамінаецца ў 1508 годзе
* Лютка Даўгайлавіч — вялёнскі баярын, які ўпамінаецца ў попісе войска Вялікага Княства Літоўскага 1528 году
* Міц Даўгайлавіч — жаранскі баярын, які ўпамінаецца ў попісе войска ВКЛ 1528 году
* Міхал, Юзэф, Аляксандар, Юзэфа, Паўліна і Тэрэза Даўгелевічы (*Daugielewicz*) — уладальнікі гаспадаркі ў Жыдзішках каля Трокаў на 1935 год
* Уладзіслаў, Марыя, Ян, Ганна і Валеры Даўгелі (*Dawgiel*) — уладальнікі гаспадарак у Васевічах каля Лучаю на 1932 год

Даўгелевіч (*Daugielewicz*, *Dowgielewicz*) і Даўгела (*Dovgelo*) — прозьвішчы, гістарычна зафіксаваныя на тэрыторыі цяперашняй Летувы.

Даўгяля (Dowgiallo) і Даўгялёвіч (Dowgialowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

На 1906 год існавала вёска Даўгалы (Доўгалы) у Гарадоцкім павеце Віцебскай губэрні.

На гістарычнай Слонімшчыне існуе вёска Даўгялавічы, на гістарычнай Ашмяншчыне — Даўгялаўшчына, на гістарычнай Лідчыне — Даўгялішкі. Назву Даўгялы маюць вёскі на гістарычнай Лідчыне.

## Глядзіце таксама
* Даўга
* Гайла

## Заўвагі

## Крыніцы

## Літаратура
* 

Катэгорыя:Мужчынскія імёны